CELEX: 32011D0629
Language: ro
Date: 2011-09-20 00:00:00
Title: 2011/629/UE: Decizia de punere în aplicare a Comisiei din 20 septembrie 2011 de modificare a anexei D la Directiva 88/407/CEE a Consiliului în ceea ce privește comerțul în interiorul Uniunii cu material seminal de animale domestice din specia bovină expediat din centre de colectare și stocare a materialului seminal [notificată cu numărul C(2011) 6425]  Text cu relevanță pentru SEE

24.9.2011   
            
            
               RO
            
            
               Jurnalul Oficial al Uniunii Europene
            
            
               L 247/22
            
         DECIZIA DE PUNERE ÎN APLICARE A COMISIEI
   din 20 septembrie 2011
   de modificare a anexei D la Directiva 88/407/CEE a Consiliului în ceea ce privește comerțul în interiorul Uniunii cu material seminal de animale domestice din specia bovină expediat din centre de colectare și stocare a materialului seminal
   [notificată cu numărul C(2011) 6425]
   (Text cu relevanță pentru SEE)
   (2011/629/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 88/407/CEE a Consiliului din 14 iunie 1988 de stabilire a cerințelor de sănătate animală aplicabile în schimburile intracomunitare și la importul de material seminal de animale domestice din specia bovină (1), în special articolul 17 al doilea paragraf,
   întrucât:
   
               (1)
            
            
               Directiva 88/407/CEE stabilește cerințele de sănătate animală aplicabile, inter alia, în comercializarea în interiorul Uniunii a materialului seminal de animale domestice din specia bovină și stabilește modelele de certificate de sănătate animală destinate acestei comercializări a produsului respectiv.
            
         
               (2)
            
            
               Directiva 88/407/CEE, astfel cum a fost modificată de Directiva 2008/73/CE (2) a Consiliului, introduce o procedură simplificată pentru alcătuirea listei cu centrele de colectare și stocare a materialului seminal din statele membre.
            
         
               (3)
            
            
               În plus, Directiva 88/407/CEE prevede că statele membre trebuie să admită materialul seminal pe teritoriul propriu numai cu condiția prezentării unui certificat de sănătate animală întocmit de un medic veterinar oficial din statul membru de colectare în conformitate cu anexa D. Anexa respectivă stabilește trei modele diferite de certificate de sănătate animală, D1, D2 și D3, aplicabile comerțului în interiorul Uniunii cu material seminal de animale domestice din specia bovină.
            
         
               (4)
            
            
               Prin urmare, anexa D la Directiva 88/407/CEE ar trebui să fie modificată pentru a lua în considerare procedura simplificată pentru alcătuirea listei cu centrele de colectare și stocare a materialului seminal din statele membre.
            
         
               (5)
            
            
               Decizia 2010/470/UE a Comisiei (3) stabilește modele de certificate de sănătate pentru comerțul în interiorul Uniunii cu material seminal, ovule și embrioni de animale din speciile ecvină, ovină și caprină, precum și cu ovule și embrioni de animale din specia porcină. Decizia respectivă a vizat asigurarea trasabilității depline a produselor în cauză colectate la un centru de colectare a materialului seminal și expediate dintr-un centru de stocare a materialului seminal, indiferent dacă acesta din urmă face sau nu parte dintr-un centru de colectare a materialului seminal autorizat cu un număr de autorizare diferit.
            
         
               (6)
            
            
               În vederea asigurării coerenței legislației Uniunii, structura modelelor de certificate de sănătate stabilită prin Decizia 2010/470/UE ar trebui să fie luată în considerare în cadrul modelelor de certificate de sănătate pentru comerțul în interiorul Uniunii cu material seminal de animale domestice din specia bovină.
            
         
               (7)
            
            
               În mod special, modelul de certificat de sănătate animală din anexa D3 este legat de comerțul în interiorul Uniunii cu material seminal și stocuri de material seminal de animale domestice din specia bovină expediate din centre de colectare și stocare a materialului seminal.
            
         
               (8)
            
            
               Pentru asigurarea trasabilității depline a materialului seminal, modelul de certificat de sănătate animală din anexa D3 ar trebui să fie completat cu cerințele suplimentare de certificare și utilizat numai pentru comerțul cu material seminal colectat într-un centru de colectare a materialului seminal și expediat dintr-un centru de stocare a materialului seminal, indiferent dacă acesta din urmă face sau nu parte dintr-un centru autorizat de colectare a materialului seminal autorizat cu un număr de autorizare diferit.
            
         
               (9)
            
            
               De asemenea, este necesar să se adapteze datele din titlurile certificatelor din anexele D2 și D3 legate de stocurile de material seminal colectat, prelucrat și stocat înainte de 31 decembrie 2004 pentru a reflecta dispozițiile articolului 2 alineatele (1) și (2) din Directiva 2003/43/CE a Consiliului din 26 mai 2003 de modificare a Directivei 88/407/CEE de stabilire a cerințelor de sănătate animală aplicabile în comerțul intracomunitar și la importul de material seminal de animale domestice din specia bovină (4).
            
         
               (10)
            
            
               În plus, modelele de certificate de sănătate animală din anexele D1 și D2 ar trebui să fie adaptate la structura modelelor de certificate de sănătate stabilite prin Decizia 2010/470/UE.
            
         
               (11)
            
            
               Prin urmare, anexa D la Directiva 88/407/CEE ar trebui modificată în consecință.
            
         
               (12)
            
            
               Pentru a se evita perturbarea comerțului, utilizarea certificatelor de sănătate animală emise în conformitate cu anexa D la Directiva 88/407/CEE, care se aplică până la 31 octombrie 2011, ar trebui autorizată pentru o perioadă de tranziție, cu anumite condiții.
            
         
               (13)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexa D la Directiva 88/407/CEE se înlocuiește cu anexa la prezenta decizie.
   Articolul 2
   Pentru o perioadă de tranziție până la 31 decembrie 2011, statele membre pot autoriza comerțul cu material seminal și stocuri de material seminal de animale domestice din specia bovină însoțite de un certificat de sănătate animală emis cel mai târziu la 31 octombrie 2011 în conformitate cu modelele stabilite în anexa D la Directiva 88/407/CEE, care se aplică până la 31 octombrie 2011.
   Articolul 3
   Prezenta decizie se aplică de la 1 noiembrie 2011.
   Articolul 4
   Prezenta decizie se adresează statelor membre.
   
      Adoptată la Bruxelles, 20 septembrie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 194, 22.7.1988, p. 10.
   
      (2)  JO L 219, 14.8.2008, p. 40.
   
      (3)  JO L 228, 31.8.2010, p. 15.
   
      (4)  JO L 143, 11.6.2003, p. 23.
   
      ANEXĂ
      „
            ANEXA D
            
               MODELE DE CERTIFICATE DE SĂNĂTATE ANIMALĂ PENTRU COMERȚUL ÎN INTERIORUL UNIUNII
            
         
         
            ANEXA D1
            
               Model de certificat de sănătate animală aplicabil comerțului în interiorul Uniunii cu material seminal de animale domestice din specia bovină colectat, prelucrat și stocat în conformitate cu Directiva 88/407/CEE a Consiliului, astfel cum a fost modificată de Directiva 2003/43/CE, expediat de la un centru de colectare a materialului seminal în care a fost colectat materialul seminal
            
            
               
            
               
         
         
            ANEXA D2
            
               Model de certificat de sănătate animală aplicabil de la 1 ianuarie 2005 comerțului în interiorul Uniunii cu loturi de material seminal colectat, prelucrat și stocat înainte de 31 decembrie 2004 în conformitate cu dispozițiile Directivei 88/407/CEE a Consiliului, aplicabile până la data de 1 iulie 2004 și comercializate după această dată în conformitate cu articolul 2 alineatul (2) din Directiva 2003/43/CE, expediate dintr-un centru de colectare a materialului seminal în care a fost colectat materialul seminal
            
            
               
            
               
            
               
         
         
            ANEXA D3
            
               Model de certificat de sănătate animală aplicabil comerțului în interiorul Uniunii cu material seminal de animale domestice din specia bovină colectat, prelucrat și stocat în conformitate cu Directiva 88/407/CEE a Consiliului, astfel cum a fost modificată de Directiva 2003/43/CE, și cu stocuri de material seminal colectat, prelucrat și stocat înainte de 31 decembrie 2004, în conformitate cu dispozițiile Directivei 88/407/CEE a Consiliului, care se aplică până la 1 iulie 2004, și comercializat după această dată în conformitate cu articolul 2 alineatul (2) din Directiva 2003/43/CE, expediate de la un centru de stocare a materialului seminal
            
            
               
            
               
            
               
         ”